Referat BM 10 - den 11/1 kl. 19 – ”Det gule pakhus”, Østersøvej 16, Rødvig


Agenda.       Forberede generalforsamling i SSEF og stiftende generalforsamlinger for de 2 A.M.B.A.’er i overensstemmelse med forundersøgelsens anbefalinger. 

Deltagere:	Stephan C. Krabsen (EBO Consult)
Bo Andersen, bestyrelsesmedlem (fra kl. 20)
Poul Helweg Larsen, kasserer
Sten Mortensen, bestyrelsesmedlem (SM)
Freddie Larsen, Næstformand, FL
Carl Skou, Formand (CS) – (via internetforbindelse til og med punkt 7)
Jakob Hansen, Landsbykoordinator (Stevns Kommune)
Niels-Jørgen Skindersø, teknisk rådgiver 
Jørn Olsen, ambassadør
Kim Nielsen, ambassadør
Bo Sune Jeppesen, ambassadør
Niels Andersen, ambassadør
Tom Ebling, ambassadør

Afbud: 	Tom Frøkjær, webansvarlig
 

1. Velkomst og godkendelse af dagsorden / FL

Dagsorden godkendt.

2. Gennemgang af projektplan fra EBO for projektet finansieret af Energistyrelsen (ENS) 

Kontrakten med EBO om projektet er underskrevet. 

Stevns Friskole ønsker at være aktør i projektet, sammen med de øvrige:
Stevns Kommune, Joost El, Stevns El-service, Klestrup VVS, Rødvig Ferieby, Stevns Klint Experience og Energifællesskaber Danmark.

Stephan Krabsen fremlagde et forslag til en mere konkret aktivitetsplan end den der fremgår af ansøgningen til Energistyrelsen, idet resultater fra forundersøgelsen nu er indarbejdet. Bestyrelsen tilsluttede sig den mere konkrete aktivitetsplan.

Bestyrelsen godkendte, at EBO Consult, sammen med formanden og SM færdiggør aktivitetsplanen for projektet. I den forbindelse vurderer SM og formanden, om den ønskede aktivitetsplan og det tilhørende budget kræver ansøgning om ændringer i forhold til det tilsagn om støtte, som vi har modtaget fra Energistyrelsen.

Aktivitetsplan fra EBO for ENS projektet er vedlagt referatet. 

3. Status på samarbejdet med Stevns Erhvervsråd

Stevns Erhvervsråd holdt fredag d. 5. januar møde med Sten kl. 10 og med EBO Consult kl. 13. Disse blev afholdt med henblik på at sætte Stevns Erhvervsråd i stand til at foreslå hvorledes og om hvad Stevns Erhvervsråd kan etablere et samarbejde med SSEF. Stevns Erhvervsråd fremsender et forslag til samarbejde.
4. Status på interessetilkendegivelser / Sten
SM redegjorde for, at der siden sidste optælling til bestyrelsesmøde d. 8. december er er kommet 17 nye (fra 450 til nu 467), som har vist interesse (inklusive medlemmer). Det betyder, at vi har interessetilkendegivelser fra lige knap 25% husstande på Sydstevns. Skørpinge, Boesdal og Renge er nu over 50% interesse. Der er formodentlig 279 medlemmer. Vi kan imidlertid ikke henføre alle betalinger til en person/adresse – og nogle har angivet at de ønsker medlemskab uden at det har kunnet knyttes til en betaling. Der er usikkerhed på 20-40 medlemmer/betalinger.

Alle betalinger til medlemmer af bestyrelsen formidles til Tom Ebling, som på den baggrund ajourfører medlemsregistreringen.

5. Status på Økonomi / Poul

PHL oplyste, at der er 25.613,55 kr. på kontoen.

6. Forberedelse af generalforsamling i SSEF d. 30. januar kl. 19 på Harmonien, Rødvig

Praktikaliteter:

· Harmonien er booket (Carl)
· SSEF betaler kaffe og kage (50 kr. per person). 
· Carl har modtaget et tilbud på 2.500.- kr. for at få lavet video-optagelse og streaming af generalforsamlingen. Bestyrelsen tilsluttede sig, at Carl arrangerer dette. 
· Harmonien tilbyder fællesspisning (hakkebøf ad libitum) kl. 17 for en egenbetaling af 150.- kr. per person. Det skal bookes forud ved at tilmelde sig på telefon 56506002 eller kontakt@restaurantharmonien.dk
· [bookmark: _GoBack]Generalforsamlingerne annonceres af Sten og Tom Frøkjær via udsendelse af et nyhedsbrev til medlemmer senest mandag d. 15. kl. 23:59.
· Freddie sørger for annoncering via Lokalbladet. 

Indkaldelse til generalforsamlingen skal ifølge vedtægterne ske senest mandag d. 15. januar.

Dagsorden ifølge vedtægterne: 

1. Valg af dirigent
2. Godkendelse af dagsorden
3. Formanden aflægger beretning
4. Regnskab for sidste sæson
5. Fastsættelse af kontingent
6. Indkomne forslag til beslutning 
a) fra bestyrelsen, 
b) fra medlemmerne 
7. Valg af bestyrelse og suppleanter
8. Valg af interne revisorer og suppleant
9. Eventuelt

Forslag til behandling på generalforsamlingen skal være formanden i hænde senest 8 dage før generalforsamlingen.

Ad punkt 7: Freddie Larsen og Bo Andersen er på valg i 2024 og begge modtager genvalg.

Maja Clemmensen fra EBO har accepteret at tage hvervet som dirigent. 
Kim Nielsen tager referat.

Bestyrelsen skal forberede sine indstillinger og forslag inden generalforsamlingen. 

7. Forberedelse af stiftende generalforsamling for Sydstevns Energifællesskab A.M.B.A. 

Maja Clemmensen fra EBO har accepteret at tage hvervet som dirigent. 
Kim Nielsen tager referat.

Bestyrelsen gennemgik udkast til vedtægter for Sydstevns Energifællesskab A.M.B.A.

Bestyrelsen foreslår navnet Sydstevns Energifællesskab A.M.B.A.

Bestyrelsen foreslår formuleringen ”5 til 7” medlemmer af bestyrelsen. Bestyrelsen foreslår ligeledes, at Stevns Kommune kan få en plads i bestyrelsen. 

Bestyrelsen fandt ikke, at bestyrelsen skal kunne vælge hvem der ellers har en fast plads i bestyrelsen.

Udkast til vedtægter efter rettelser på BM10 er vedhæftet dette referat. (Med mindre der modtaget indsigelser fra bestyrelsesmedlemmer inden mandag d. 15. januar kl. 18:00, vil dette udkast til vedtægter uden rettelser og kommentarer blive udsendt i forbindelse med indkaldelse til stiftende generalforsamling for Sydstevns Energifællesskab A.M.B.A. af Freddie og Sten)

8. Forberedelse af stiftende generalforsamling for Sydstevns Fjernvarme A.M.B.A. 

Bestyrelsen gennemgik udkast til vedtægter for Sydstevns Fjernvarmeselskab A.M.B.A.

Bestyrelsen fandt, at bestyrelsen har brug for mere tid til at gennemarbejde et udkast til vedtægter for fjernvarmeselskabet. Bestyrelsen indstillede, at udarbejdelse af vedtægter og indkaldelse til / gennemførelse af stiftende generalforsamling for fjernvarmeselskabet sker på et senere tidspunkt i inden 30.  juni 2024. 

9. Status på forundersøgelsen

Punktet blev ikke gennemgået grundet tidsnød.


10. Evt.

Intet.




